Folketing
2011-11-10

Jeg er glad for, at spørgeren indledte med at sige, at man faktisk anerkender, at også SF er blevet økonomisk ansvarlige. Jeg tror, det er første gang, jeg hører det fra en Venstremand, så lad os se det som et skridt i den rigtige retning. Vi har sagt, at vi vil se, hvordan cigaretafgifterne kommer til at påvirke grænsehandelen. Vi vil se, hvordan udviklingen bliver i cigaretforbruget. Jeg synes sådan set, det er meget, meget positivt, at vi er netop så forsigtige, at vi siger, at vi gerne vil se resultaterne af det her. Jeg er helt overbevist om, at det vil betyde, at flere vil lægge cigaretterne på hylden. Er det ønskeligt? Ja, det er sådan set det, der er vores mål med, at vi nu hæver afgiften på cigaretter, netop fordi vi faktisk godt ved, og det tror jeg at man selv langt ind i borgerlige kredse har anerkendt, at rygning er skadeligt.